stanford-oval/wikipedia huggingface dataset:
Kumano (Mie)

| Kumano (熊野市) |
| --- | --- |
 Hadasun aluetta Tyynenmeren rannikolla
 lippu:  Symboli
 Kumanon sijainti Mien prefektuurissa
 Kumano
 Koordinaatit: 33°53′19″N, 136°06′01″E 
Valtio:  Japani
Alue:  Kansai
Prefektuuri:  Mien prefektuuri
Pinta-ala:  
 – Kokonaispinta-ala:  373,35 km²
Väkiluku (03/2020):  16 641
 – Väestötiheys:  44,6 as./km²
Symbolit:  
 – Puu:  Sugi
 – Kukka:  Lilium japonicum
 – Lintu:  Idänsilkkikerttunen
 
 http://www.city.kumano.mie.jp/ 
Infobox OKVirheellinen NIMI-arvo: 
Kumano (jap. 熊野市, Kumano-shi) on Japanin kaupunki Honshūn saarella Kansain alueella Mien prefektuurissa. Se sijaitsee Tyynenmeren Kumanonmeren rannikolla prefektuurin eteläosassa. Kaupungin rannikon pohjoisosa on rikkonaista riasrannikkoa suppilomaisine lahtineen, eteläosassa on pitkä Shichirimihaman hiekkaranta. Valtaosa kaupungin alueesta kuuluu Kiivuoristoon, ja lähes 90 prosenttia siitä onkin metsän peitossa. Pohjoisessa kaupunki rajautuu Naran prefektuuriin, lännessä Kumanojokeen ja Wakayaman prefektuuriin. Kumanossa on 16 641 asukasta (maaliskuussa 2020) ja sen pinta-ala on 373,35 neliökilometriä.
Kumanon kaupunki perustettiin vuonna 1954 liittämällä yhteen Kinomoton maaseutukaupunki ja seitsemän ympäristön kyläkuntaa. Se sijaitsee historiallisella Kumanon seudulla, jolta se on ottanut nimensä. Edo-kaudella Kinomoto kehittyi yhtenä Kishūn daimiokunnan paikallisista hallintokeskuksista. Ennen rautatieyhteyden valmistumista Kinomotosta itään päin vuonna 1959 paikkakunnan yhteydet Shingūn ja Wakayaman suuntaan olivat verrattain vahvat. Tärkeitä elinkeinoja ovat metsätalous, kalastus ja  mikan-mandariinien viljely. Kaupunki laajeni huomattavasti vuonna 2005, kun siihen liitettiin Kiwan maaseutukaupunki.
Kumanon kaupungin nähtävyyksiä ovat useat kauniit luonnonalueet, joista monet kuuluvat Yoshino-Kumanon kansallispuistoon. Rannikolla sijaitsevat Shichirimihaman hiekkarannan lisäksi Onigajōn kalliot ja Shishi-iwan leijonanmuotoinen kivimuodostelma, sisämaassa Wakayaman prefektuurin rajalla Doro-kyōn jokilaakso ja Doro-hatchōn rotko. Kaupungin alueella kulkee Kumanon pyhiinvaellusreittien Iseen johtava haara, joka on otettu Unescon maailmanperintöluetteloon osana kohdetta ”Kii-vuoriston pyhät paikat ja pyhiinvaellusreitit”. Kumanoa palvelee JR Tōkain Kisei-päälinja.
Kuvia

Yukin kaupunginosaa
Shichirimihaman leijonakivi
Maruyaman terassiviljelmiä
Amedaki-vesiputous
Aiheesta muualla

Kuvia tai muita tiedostoja aiheesta Kumano Wikimedia Commonsissa
Kaupungin internetsivut (japaniksi)
Valkoinen torni

| Valkoinen torni> Λευκός Πύργος |
| --- | --- |
 Thessalonikin Valkoinen torni.
Sijainti:  Thessaloniki, Keski-Makedonia, Kreikka
Koordinaatit:  40°37′35″N, 22°56′54″E
Valmistumisvuosi:  n. 1530
Käyttäjä:  Bysanttilaisen kulttuurin museo
Korkeus:  33,9m
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Valkoinen torni (kreik. Λευκός Πύργος, Lefkós Pýrgos; myös Lefkos Pirgos) on torni Thessalonikissa Kreikassa. Se sijaitsee kaupungin keskustassa Níkis-rantabulevardin varrella lähellä merenrantaa. Tornia pidetään kaupungin symbolina.
Valkoinen torni ja siihen liittynyt linnoitus vuonna 1912.
Valkoinen torni ja sen ympäristö nykyään.
Tornin korkeus on 33,9 metriä ja siinä on kuusi kerrosta. Pohjakaavaltaan torni on pyöreä ja sen halkaisija on 22,7 metriä. Tornin ylimmässä kerroksessa on tasanne, josta on hyvä näköala kaupunkiin.
Tornin tarkkaa rakentamisvuotta ei tunneta. Sen ajateltiin pitkään olevan venetsialaisten rakentama. Todennäköisesti se on kuitenkin rakennettu osmanivallan varhaisina vuosina Suleiman Suuren aikana joskus vuoden 1530 jälkeen. Sen arkkitehti saattaa olla Mimar Sinan, joka suunnitteli myös vastaavanlaisen tornin Albanian Vlorëen (Valona). Torni on rakennettu varhaisemman Thessalonikin kaupunginmuuriin kuuluneen bysanttilaisaikaisen tornin paikalle. Se oli mahdollisesti ristiretkeläisten 1200-luvulla rakentama. Torni sijaitsee paikassa, jossa kaupungin läntinen muuri ja meren rantaa seuraava merimuuri yhtyivät.
Osmaniajalla torni toimi paitsi linnoituksena myös vankilana. Se tunnettiin alun perin nimellä Leijonatorni. 1600-luvulta alkaen sitä kutsuttiin Kalamarián linnoitukseksi. Tuohon aikaan tornia ympäröi matalampi kahdeksankulmainen muuri, jossa oli pienemmät tornit. Näin se muodosti pienen linnoituksen, joka vartioi kaupungin satamaa ja rannikkoa. Vuonna 1826 kaikki vankilan vangit surmattiin. Tämän seurauksena se sai nimen Kanli-Kule (”Veritorni” tai ”Punainen torni”). Thessalonikin vapauduttua turkkilaisten vallasta vuonna 1912 torni pestiin valkoiseksi symbolisena eleenä. Näin se sai nykyisen nimensä. Toisen version mukaan tornin olisi kuitenkin maalannut valkoiseksi yksi sen vangeista saadakseen vapautensa. Myös tornia ympäröinyt muuri ja sen pienemmät tornit purettiin 1900-luvun alussa. Kreikan kuningas Yrjö I murhattiin tornin lähellä vuonna 1913.
Ensimmäisen maailmansodan aikana torni toimi muun muassa viestintäkeskuksena. Tämän jälkeen se on toiminut muun muassa kaupungin ilmatorjunnan keskuksena sekä Thessalonikin yliopiston meteorologisena keskuksena. Rakennus kunnostettiin vuonna 1985. Nykyään torni on Bysanttilaisen kulttuurin museon käytössä ja siellä järjestetään kaupungin historiaa esitteleviä näyttelyitä.
Aiheesta muualla

Kuvia tai muita tiedostoja aiheesta Valkoinen torni Wikimedia Commonsissa
Kymenlaakson pelastuslaitos

Kymenlaakson pelastuslaitoksen tunnus, jossa Kymenlaakson vaakuna.
Kymenlaakson pelastuslaitos on yksi Suomen alueellisista pelastuslaitoksesta. Kymenlaakson pelastuslaitos toimii Kymenlaakson hyvinvointialueella, eli Kotkassa, Haminassa, Miehikkälässä, Virolahdella, Pyhtäällä ja Kouvolassa. Kymenlaakson pelastuslaitoksessa työskentelee noin 200 vakituista henkilöä.
Kymenlaakson alueella on 5 vakinaista asemaa, Kotkan saarella , Karhulassa, Haminassa, Kouvolassa ja Kuusankoskella. 
Lisäksi Kymenlaakson alueella on 27 yhdistymuotoista sopimuspalokuntaa (VPK),  2 toimenpidepalkkaista palokuntaa,  3 tehdaspalokuntaa ja 3 sotilaspalokuntaa, joiden kanssa Kymenlaakson pelastuslaitoksella on palokuntasopimukset. Toimenpidepalkkaiset palokunnat ovat Miehikkälässä ja Myllykoskella.
Vakituiset paloasemat

| Nimi | Osoite | Aseman nro>  | Kunta |
| --- | --- | --- | --- |
| Kotkansaaren paloasema | Ratapihankatu 5, 48100 Kotka | 10 | Kotka |
| Karhulan paloasema | Malminginkatu, 48600 Kotka | 20 | Kotka |
| Haminan paloasema | Hailikarintie 1, 49460 Hamina | 30 | Hamina |
| Kouvolan paloasema | Kauppalankatu 45, 45100 Kouvola | 50 | Kouvola |
| Kuusankosken paloasema | Uimahallintie 1, 45700 Kuusankoski | 60 | Kouvola |
Sopimuspalokunnat

| Nimi | Osoite | Aseman nro>  | Kunta |
| --- | --- | --- | --- |
| Pyhtään VPK | Pyhtääntie 4, 49270 Pyhtää | 12 | Pyhtää |
| Siltakylän VPK | Teollisuuskuja 22, 49220 Siltakylä | 13 | Pyhtää |
| Hurukselan VPK | Hurukselantie 1951, 46930 Huruksela | 14 | Kotka |
| Kymin Läntinen VPK | Pernoontie 458, 48410 Kotka | 15 | Kotka |
| Karhulan VPK | Kymintie 316, 48720 Kotka | 16 | Kotka |
| Kotkan VPK | Ruotsinsalmenkatu 6, 48100 Kotka | 17 | Kotka |
| Tiutisen VPK | Vallihaudantie 15, 48930 Kotka | 18 | Kotka |
| Stora Enso Oyj Sunilan TPK | Sunilantie 1, 48900 Kotka | 19 | Kotka |
| Metsäkylän VPK | Metsäkyläntie 390, 49540 Metsäkylä | 22 | Hamina |
| Vehkalahden VKPK | Koulutie 3, 49510 Husula | 23 | Hamina |
| Haminan VPK | Teollisuuskatu 30, 49400 Hamina | 24 | Hamina |
| Turkian VPK | Turkiantie 392, 49660 Pyhältö | 25 | Hamina |
| Klamilan VPK | Ojamaantie 2, 49860 Klamila | 31 | Virolahti |
| Ravijoen VPK | Koulutilantie 555, 49980 Ravijoki | 32 | Virolahti |
| Virolahden VPK | Kirkontie 474, 49900 Virolahti | 33 | Virolahti |
| Miehikkälän Palokunta | Palotie 2, 49700 Miehikkälä | 34 | Miehikkälä |
| Virojoen VPK | Korjaamotie 8, 49900 Virolahti | 35 | Virolahti |
| Elimäen VPK | Peippolantie 1A, 47200 Elimäki | 41 | Kouvola |
| Myllykosken Palokunta | Tehtaankaari 9, 46800 Myllykoski | 42 | Kouvola |
| Anjalan VPK | Urheilijantie 4, 46910 Anjala | 43 | Kouvola |
| Stora Enso Oyj Anjalan TPK | Tehdasalue, 46900 Inkeroinen | 44 | Kouvola |
| Inkeroisten VPK | Terholantie 5, 46900 Inkeroinen | 45 | Kouvola |
| Liikkalan VPK | Pien-liikkalantie 408, 46750 Liikkala | 46 | Kouvola |
| Pioneerien VPK | Raidetie 1, 45610 Koria | 52 | Kouvola |
| Kuusankosken VPK | Tehtaantie 4, 45910 Voikkaa | 53 | Kouvola |
| UPM Kymmene Oyj Kymin TPK | Selluntie, 45700 Kuusankoski | 54 | Kouvola |
| Kouvolan VPK | Kauppalankatu 45, 45100 Kouvola | 55 | Kouvola |
| Valkeala-Jokelan VPK | Jokelantörmantie 6, 45360 Valkeala | 56 | Kouvola |
| Utin Jääkärirykmentin SPK | 45410 Utti | 57 | Kouvola |
| Kaipiaisten VPK | Kaipiaistentie 17, 46400 Kaipiainen | 58 | Kouvola |
| Jaalan VPK | Salparinteentie 3, 47710 Jaala | 63 | Kouvola |
| Selänpään VPK | Selänpääntie 584, 47810 Selänpää | 64 | Kouvola |
| Karjalan Prikaatin SPK | 46140 Vekaranjärvi | 65 | Kouvola |
| Tuohikotin VPK | Vapaudentie 5, 46110 Tuohikotti | 66 | Kouvola |
Muut palokunnat

| Nimi | Osoite | Aseman nro>  | Kunta |
| --- | --- | --- | --- |
| Coor Service Management TPK | Kokkolankatu, Kotka | 91 | Kotka |
| Danisco TPK | Sokeritehtaantie, Kotka | 92 | Kotka |
| Kotka Mills Oy TPK | Norskankatu 6, Kotka | 94 | Kotka |
| UPM Kymmene Oyj Kalson TPK | Siikakoskentie, Selänpää | 95 | Kouvola |
Aiheesta muualla

Kymenlaakson pelastuslaitos
Vendémiaire

Vendémiaire voi tarkoittaa seuraavia:
Vendémiaire, Ranskassa 1793–1806 käytetyn vallankumouskalenterin ensimmäinen kuukausi (22. tai 23. syyskuuta – 21. tai 22. lokakuuta)
FS Vendémiaire (F734), Ranskan laivaston fregatti
Vendémiaire-kansannousu, Ranskassa lokakuussa 1795 puhjennut kapina
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vendémiaire”, voi hakea sivunnimihaulla, laajalla sivunnimihaulla tai tekstihaulla.
Victoria Jackson

Victoria Jackson vuonna 2011.
Victoria Jackson (s. 2. elokuuta 1959) on yhdysvaltalainen koomikko ja näyttelijä. Hän esiintyi Saturday Night Live -show’ssa vuosina 1986–1992.
Jackson kasvoi hartaan kristityssä kodissa ja kilpaili nuorena voimistelussa. Saturday Night Liven ulkopuolella hän on esiintynyt muun muassa The Tonight Show Starring Johnny Carsonissa ja useissa elokuvissa.
Vuodesta 2008 Jackson ilmoitti uskovansa, että Barack Obama on kommunisti. Vuonna 2015 hän levitti salaliitoteorioita Obaman uskonnosta, jossa hän ilmoitti  tämän olevansa islamistinen jihadisti, joka kannatti islamilaista valtiota, että hänellä oli muslimiveljeskunnan jäseniä kabinetissaan ja että Obaman tuki abortille ja saman sukupuolen avioliitolle osoitti, ettei  hän ole  kristitty
Aiheesta muualla

Victoria Jackson Internet Movie Databasessa. (englanniksi)
Kymenlaakson sosiaali- ja terveyspalvelujen kuntayhtymä

Kymenlaakson sosiaali- ja terveyspalvelujen kuntayhtymä (Kymsote) oli sairaanhoitopiiri Kymenlaakson maakunnan alueella. Sairaanhoitopiirin tehtävänä oli järjestää sosiaali- ja terveydenhuollon palvelut maakunnan asukkaille.
Kuntayhtymän markkinointinimi oli Kymsote ja sen palveluksessa oli noin 6 000 henkilöä. Kymsote aloitti toimintansa 1. tammikuuta 2019. Kuntayhtymän toiminta päättyi 31. joulukuuta 2022 liittyen Sote-uudistukseen. Nykyisin alueen sosiaali-, terveys ja pelastustoimen palvelut tuottaa Kymenlaakson hyvinvointialue.
Historia

Vuoden 1956 sairaalalaissa Suomi jaettiin 21 keskussairaalapiiriin ja jokaiseen niistä määrättiin rakennettavaksi keskussairaala. Kymenlaakson alueelle perustettiin Kotkan Keskussairaalapiiri.
Vuoden 1989 erikoissairaanhoitolaissa entisistä keskussairaalapiireistä luovuttiin ja maahan muodostettiin 20 sairaanhoitopiiriä.
Kymenlaakson sairaanhoitopiiriin liittyi Kymenlaakson erityishuoltopiiri vuonna 2010, jolloin uudeksi nimeksi tuli Kymenlaakson sairaanhoito- ja sosiaalipalvelujen kuntayhtymä. Samaan aikaan kuntayhtymän markkinointinimeksi tuli Carea. Markkinointinimi herätti keskustelua, ja nimestä tehtiin myös kantelu eduskunnan oikeusasiamiehelle. Myös Kotimaisten kielten keskus piti Carea-nimeä sekä sisällöllisesti että kielellisesti epäasianmukaisena. Tutkimuskeskuksen tutkijoiden mukaan nimestä tulisi selvitä selkeästi kuntayhtymän varsinainen nimi ja julkisuudessa käytetty ääntöasu karea johtaa ajatukset karjalaista kulttuuria vaaliviin seuroihin tai instituutioihin. Oikeusasiamies kuitenkin katsoi, että kuntayhtymä ei ole menetellyt lainvastaisesti, kun se on käyttänyt Carea-nimeä virallisen nimen yhteydessä niin, että epätietoisuutta viranomaisesta ei synny.
Kuusankosken aluesairaala (KAS) siirtyi 1. tammikuuta 2011 Kouvolan kaupungin terveyspalveluiden alaisuuteen ja muuttui Pohjois-Kymen sairaalaksi (POKS). Vuoden 2019 alusta Pohjois-Kymen sairaala siirtyi takaisin kuntayhtymän omistukseen.
Sairaanhoitopiirin sairaalat

Kymenlaakson keskussairaala (Kotkassa)
Kymenlaakson psykiatrinen sairaala (Kouvolassa)
Pohjois-Kymen sairaala (Kouvolassa)
Vuoden 2021 alussa valmistuva Ratamokeskus korvaa Pohjois-Kymen sairaalan.
Sairaanhoitopiirin jäsenkunnat

Hamina
Kotka
Kouvola
Miehikkälä
Pyhtää
Virolahti
Kymenlaakson maakunnassa sijaitsi vuoden 2020 loppuun asti näiden kuuden kunnan lisäksi Iitti, joka kuuluu Päijät-Hämeen sosiaali- ja terveysyhtymään. 1. tammikuuta 2021 Iitti siirtyi Kymenlaakson maakunnasta osaksi Päijät-Hämeen maakuntaa.
Aiheesta muualla

Kymsoten kotisivut (Arkistoitu – Internet Archive)
Kymenlaakson keskussairaala
Kouvolan Ratamokeskus
Vessapaperiteline

Puinen, maalattu pystymallinen vessapaperiteline, joihin rullia saattaa pinota aimo kasan.
Vessapaperiteline on väline vessapaperin säilyttämiseen ja käyttöön. Telineitä on monia erityyppisiä erilaisin ominaisuuksin.
Kotien WC:issä on yleinen seinään kiinnitetty, saranalla varustettu teline, joka pitää vessapaperin kiinni seinässä koko rullan hupenemisen ajan. Tämä tuottaa tarpeeksi kitkaa, jotta käyttäjä voisi repiä helposti rullasta palan paperia. Yleinen mielipiteiden jakautumisen kohde on, asetetaanko vessapaperirulla telineeseen paperin reuna seinää vai käyttäjää vasten.
Yleisissä käymälöissä käytetään usein telineitä, joista on vaikea varastaa paperirullia. Käyttämättömät rullat lukitaan niissä käyttäjän ulottumattomiin, ja ne vapautuvat yksitellen käytetyn rullan loppuessa. Eräät telineet taas vapauttavat vain tietyn määrän paperia kerralla. Usein käytetään myös todella suuria rullia ylläpitokustannusten säästämiseksi.
Vaakamallinen vessapaperiteline
Aiheesta muualla

Wikimedia Commonsissa on kuvia tai muita tiedostoja aiheesta .
Kysely vessapaperin asennosta telineessä
Kyläkaupan rappusilla

| Kyläkaupan rappusilla Folkswagen |
| --- | --- | --- |

Studioalbumin tiedot
 Äänitetty : Ylämyllyn JJ Voice Studio, joulukuu 2007 – toukokuu 2008 Piano-osuudet Joensuun konservatoriolla
 Julkaistu: 6. kesäkuuta 2008
 Tyylilaji: folk, kupletti, laulelma, iskelmä
 Kesto: 58.23
 Levy-yhtiö: Pilfink
Folkswagenin muut julkaisut
| Tienhaara 2007 | Kyläkaupan rappusilla 2008 | Atomiveisuja (EP) 2009 |
Singlet albumilta Kyläkaupan rappusilla
 ”Sandra of St. Mura” Julkaistu: 2008
Kyläkaupan rappusilla on suomalaisen Folkswagen-yhtyeen neljäs ja viimeisin albumi. Se julkaistiin 6. kesäkuuta 2008.
Albumin musiikki koostuu kupleteista, laulelmista, iskelmistä ja vanhasta tanssimusiikista. Bonuksena on kuuden vieraskielisen kappaleen St. Mura -EP (mukana muun muassa vierailevan solistin Harri Marstion tulkitsema englanninkielinen versio ”Suhmuran Santrasta”), sekä tietokoneella näkyvä QuickTime-videoraita ”Pojanpoika poistuu” -kappaleesta. Levyn liitteenä on 16-sivuinen kansivihko.
Kappaleet

Kaikki kappaleet sovittanut Folkswagen ja vierailevat muusikot.
Pojanpoika poistuu (Säv. & san. Suonna Kononen)
Leningradin reissu (Säv. & san. Veikko Lavi)
Vanhan kyläkaupan rappusilla (Säv. & san. Suonna Kononen)
Isoisän uni (Säv. & san. Timo Munne)
Toarie (Säv. & san. Timo Munne)
Alla venäläisen kuun (- Underneath the Russian Moon -) (Säv. Meyer Gusman, san. James Kendis & Frank Samuels, suom. san. Matti Jurva)
Ladoznoje Ozero Twist (Säv. Pjotr Tšaikovski)
Rasputiini (Säv. & san. J. Alfred Tanner)
Karjalan marssi (Säv. Heikki Valpola, san. Hannu Nurmio)
Karjalan paalutus (Säv. Jari Lappalainen, san. Timo Munne)
Kaunis kylmä (Säv. Suonna Kononen, san. Aulikki Oksanen)
Simanan laulu (Säv. & san. Timo Munne)
Kappaleet > St. Mura EP – Folkswagenin kielikylpy

Sandra of St. Mura (- Suhmuran Santra -) (Säv. & san. Terho A. Könönen, engl. san. Susan Sinisalo) - Harri Marstio & Folkswagen
Tulkua Vienah työ käymäh (Säv. trad., san. Anna Sorjonen)
Casatschok (- Katjusha -) (Säv. & san. Boris Rubaschkin, ital. san. Giancarlo Guardabassi, A. Ciotti & D. Ciotti)
Libahundinaine (- Canadian Whiskey -) (Säv. & san. Tom Russell, vir. san. Sakari Neuvonen & Olli Kortelainen)
Livet är härligt (- Poljuško-pole -) (Säv. & san. trad.)
Tjomnaja notsh (Säv. Nikita Bogoslovski, san. Vladimir Agatov)
Muusikot

Timo Munne – laulu, akustinen kitara (12)
Suonna Kononen – akustiset, akustiset 12-kieliset ja sähkökitarat, laulu (3, 6, 8, 11, 15), huuliharppu (3), mandoliini (15), koskettimet (11)
Joonas Ojajärvi – sähköbasso, nauhaton sähköbasso, kontrabasso, mandoliini (15), laulu (8, 9)
Jari Lappalainen – rummut, lyömäsoittimet, piano (5, 9, 11), xylorimba (2, 10, 17), mandoliini (3, 10), bouzouki (12, 15), balalaikka (2), koskettimet (7), kellopeli (11), laulu (8)
Muusikot > Vierailevat muusikot

Martin Hein – viulu (16)
Olli Kortelainen – taustalaulu (16)
Marita Koskelo – kantele (12)
Arttu Kunnasto – haitari (1, 13, 17), laulu (17)
Harri Marstio – laulu (13)
Jyri Ojala – trumpetti (9)
Ossi Perälä – klarinetti (14), tinapilli (14), laulu (17)
Teemu Sinkko – kaappikello (4)
Kari Tiussa – pasuuna (9)
Ile Vartiainen – pedal steel -kitara (16)
Aiheesta muualla

Albumin saate tiedotusvälineille[vanhentunut linkki]
Laulujen sanat (Arkistoitu – Internet Archive)
Studiopäiväkirja (Arkistoitu – Internet Archive)
Sandra Of St. Mura -radiosinglen tiedote[vanhentunut linkki] (julkaistu 22.05.2008)
Venedig im Regen

|  Venedig im Regen> Kappaleen tiedot |
| --- | --- |
Esittäjä(t):  Thomas Forstner
Säveltäjä(t):  Robby Musenbichler Hubert Moser Wolfgang Eltner
Sanoittaja(t):  Robby Musenbichler Hubert Moser Wolfgang Eltner
Euroviisutiedot
Vuosi:  1991
Maa:  Itävalta
Kieli:  saksa
Sijoitus:  22.
Pisteet:  0
Sanat:  sanoitus
Muuta:  Kapellimestarina Richard Österreicher
Venedig im Regen on Thomas Forstnerin esittämä kappale, joka edusti Itävaltaa vuoden 1991 Eurovision laulukilpailussa Italian Roomassa.
Kappale sijoittui Euroviisuissa 22 maan joukosta viimeiseksi pisteittä.
Veluuri

Veluuri (ransk. velours) on nukkaiseksi kudottu kangaslaji, jonka kudenukka on lyhyttä mutta tiheään kudottua. Se eroaa pidempinukkaisesta plyysistä nukan pituuden perusteella. Kankaan raaka-aineena käytetään puuvillaa, villaa, tekokuituja tai silkkiä. Veluurin pohjakangas on yleensä puuvillaa ja nukka tavallisesti eri materiaalia. Tätä kangaslajia on käytetty housujen, pukujen ja takkien valmistukseen sekä verhoilukankaana.
Myös muita nukattuja neuloksia ja kankaita on kutsuttu usein veluuriksi.
Velvet Acid Christ

| Velvet Acid Christ |
| --- | --- |

Tiedot
Toiminnassa:  1990–
Tyylilaji:  industrial
Kotipaikka:  Yhdysvallat
Laulukieli:  englanti
Jäsenet:  Bryan Erickson   Todd Loomis   Dan Olson  
Levy-yhtiö:  Dependent Records   EDT Records   Metropolis Records   Off-Beat Records   Pendragon Records  
Infobox OKNimi-testi OK: 
Velvet Acid Christ (VAC) on yhdysvaltalainen electro-industrial yhtye, joka on perustettu vuonna 1990 Denverissä, Coloradossa.
Coloradolainen Bryan Erickson on Velvet Acid Christin päävokalisti, artisti, tuottaja sekä perustajajäsen. 
Ericksonin lisäksi useita muita muusikkoja on soittanut Velvet Acid Christissa. Yhtyeen alkuaikoina jäsenet pysyivät mukana kauemmin, mutta monien yhteenottojen jälkeen muusikoita on hankittu vain tarpeen mukaan. Kitaristi Todd Loomis ja audiomies Dan Olson on luettu mukaan yhtyeen jäseniksi.[lähde? ]
Velvet Acid Christ on tehnyt yksitoista kokopitkää levyä.
Kumanovon taistelu (2015)

Kumanovon taistelu oli yhteenotto 9.–10. toukokuuta 2015 Pohjois-Makedonian eli tuolloisen Makedonian tasavallan poliisin ja asemiesten välillä Kumanovossa lähellä Makedonian Kosovon vastaista rajaa. Yhteenotto alkoi poliisien saavuttua kaupunkiin saamansa vinkin jälkeen, josta alkoi tulitaistelu asemiesten kanssa, jotka olivat Makedonian tasavallan viranomaisten mukaan tulleet paikalle Kosovon puolelta. Yhteenotossa kuoli 8 poliisia ja 14 asemiestä.
Tausta

Makedonian albaanivähemmistö kapinoi vuonna 2001, mutta taistelut päättyivät Makedonian tasavallan hallituksen annettua albanialaisille lisää oikeuksia. Makedonialaisten ja albanialaisten välit pysyivät kuitenkin kireinä. Albanialaiset muodostavat noin neljänneksen Pohjois-Makedonian väestöstä. Ennen Kumanovon taistelua maassa oli myös poliittinen kriisi, kun maan oppositio syytti hallitusta väärinkäytöksistä ja esimerkiksi salakuuntelusta. Makedonian poliisin mukaan huhtikuussa 2015 noin 40:n miehen joukko oli ylittänyt Kosovon rajan vallaten poliisiaseman Gosincen kylässä ja vaatien albanialaisvaltion perustamista.
Taistelu

Tulitaistelu Kumanovossa alkoi lauantaina 9. toukokuuta, kun vinkin saaneet poliisit saapuivat kaupunkiin. Sisäministeriön edustajan myöhemmin antaman lausunnon mukaan albanialaisten aseryhmää johtivat kosovolaiset Sami Ukshini, Beg Rizaj, Dem Shehu, Muhamet Krasniqi ja Mirsad Ndrecaj. Kaksi heistä oli entisiä Kosovon vapautusarmeijan jäseniä. Varsinainen taistelu käytiin 9. toukokuuta, mutta Reutersin mukaan kaupungissa tulitettiin vielä seuraavana päivänä. Useat rakennukset Kumanovossa tuhoutuivat tulituksen aikana. Taistelussa kuoli lopulta 8 poliisia ja 14 asemiestä, joiden lisäksi 37 poliisia haavoittui. 30 asemiestä antautui poliisille sunnuntaina 10. toukokuuta. 18 heistä oli Kosovon ja 11 Makedonian kansalaisia. Mukana oli myös yksi Albanian ja Saksan kansalainen.
Seuraukset

Taistelun jälkeen EU ja Nato vetosivat Makedonian vakauden puolesta. YK:n pääsihteeri Ban Ki-moon sanoi olevansa huolestunut yhteenotoista ja vetosi myös rauhan puolesta. Taistelun jälkeen Makedoniaan julistettiin kahden päivän suruaika. Asiantuntijat ja läntiset diplomaatit pelkäsivät Reutersin mukaan maan poliittisen kriisin osapuolten mahdollisesti lietsovan etnisiä kiistoja oman asemansa parantamiseksi. Oppositiossa olevien sosiaalidemokraattien johtaja Zoran Zaev epäili antamassaan haastattelussa hallituksen olleen yhteenoton taustalla. Pohjois-Makedonia on Euroopan unionin ehdokasjäsenmaa ja ehdokkuus oli osa vuoden 2001 rauhansopimusta.
Tuhoutunut talo taistelujen jälkeen 15. toukokuuta.
Valkoinen vankila

| Valkoinen vankila Siberia |
| --- | --- | --- |

Valkoinen vankila
Studioalbumin tiedot
 Julkaistu: 1984
 Formaatti: LP
 Tuottaja(t): T. T. Oksala
 Kesto: 37.05
 Levy-yhtiö: Polarvox
Siberian muut julkaisut
| Siberia 1983 | 1984 Valkoinen vankila | Railo 1994 |
Valkoinen vankila on Siberian toinen albumi. Sen julkaisi Polarvox vuonna 1984.
Tuottajana ja sovittajana toimi T. T. Oksala. Musiikkikappaleet sävelsivät sekä sanoittivat Harri Karvinen, Hannu Tervaharju, Jari Yliaho sekä Jari Loisa.
Levyn kannessa kuvataan kiinalaistyyppinen pagodi taustaltaan talvisessa maisemassa.
Kappaleet > A-puoli

Valkoinen vankila
Kyyneleet
Löysin mantereen
Älä sano, että rakastat mua
Sunnuntai-aamu
Kappaleet > B-puoli

Vuosien takaa
Kirje
Älä mene pois
Sirpaleita
Voin auttaa
Sankareiden juhla (on yö)